พอดีวันนี้มีอะไรกับแฟน แต่ไม่อยากกินยาคุมฉุกเฉินค่ะ เลยไปซื้อยาคุมกำเนิดแบบ21 เม็ดมา อยากรู้คะว่าจะสามารถป้องกันได้ไหมในวันที่มีอะไรกัน
สวัสดีค่ะ การเริ่มทานยาเม็ดคุมเนิดหลังการมีเพศสัมพันธ์นั้น จะไม่สามารถช่วยป้องกันการตั้งครรภ์ได้ นอกจากนี้ หากยังไม่ได้ทานต่อเนื่องนานเกิน 7 วันขึ้นไป ยาคุมก็จะยังไม่สามารถออกฤทธิ์ในการป้องกันการตั้งครรภ์ได้ ดังนั้นหากหลังเริ่มทานไปไม่ถึง 7 วัน ได้มีเพศสัมพันธ์อีก ก็จะมีโอกาสตั้งครรภ์ด้วยเช่นกันหากต้องการป้องกันการตั้งครรภ์จากการมีเพศสัมพันธ์ในวันนี้ แนะนำควรทานยาคุมฉุกเฉินค่ะ และหลังจากนี้ ควรรอให้ประจำเดือนมาเสียก่อน แล้วจึงค่อยเริ่มทานยาคุมกำเนิดเม็ดแรกในวันแรกที่ประจำเดือนมาค่ะ ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที